Diari Oficial de la Generalitat Valenciana


Sumari del DOGV 9544, del 01-03-2023 (2023/1956)

RESOLUCIÓ de 21 de febrer de 2023, del director de l'Agència Valenciana de Foment i Garantia Agrària (AVFGA), per la qual es concedeixen ajudes destinades a les organitzacions de productors de fuites i hortalisses titulars de centrals de condicionament de fruita afectades per les gelades associades a la borrasca Ciril a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1956


Data del document
:   21-02-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 21 de febrer de 2023, del director de l'Agència Valenciana de Foment i Garantia Agrària (AVFGA), per la qual es concedeixen ajudes destinades a les organitzacions de productors de fuites i hortalisses titulars de centrals de condicionament de fruita afectades per les gelades associades a la borrasca Ciril a la Comunitat Valenciana. [2023/1956]  
Vistes les sol·licituds presentades davant l'Agència Valenciana de Foment i Garantia Agrària (AVFGA), per a la concessió de les ajudes estatals de minimis destinades a les organitzacions de productors de fruites i hortalisses, titulars de centrals de condicionament de fruita, afectades per les gelades associades a la borrasca Ciril, per a l'any 2022, i convocades a la Comunitat Valenciana mitjançant la Resolució de 22 de setembre de 2022, del director de l'AVFGA, per la qual es convoquen les ajudes destinades a les centrals de condicionament de fruita afectades per les gelades associades a la borrasca Ciril i atesos els següents:  
  
  
Antecedents de fet  
I. En resposta a les importants pèrdues de producció que van afectar determinats sectors productius, especialment dels sectors de fruita de pinyol, fruita de llavor i fruita seca, a conseqüència de les gelades associades a la borrasca Ciril, el BOE núm. 221, de 14 de setembre de 2022, va publicar el Reial decret 749/2022, de 13 de setembre, pel qual s'estableixen les bases reguladores per a la concessió d'ajudes estatals destinades a les centrals de condicionament de fruita afectades per les gelades associades a la borrasca Ciril.  
El mateix reial decret, en el seu article 5, establia que serien les diferents comunitats autònomes les que en farien la convocatòria, i la publicarien en el butlletí o diari oficial corresponent.  
II. Conseqüència de l'anterior, a través de la Resolució de 22 de setembre de 2022, del director de l'AVFGA, es convocaren les ajudes destinades a les organitzacions de productors de fruites i hortalisses (OPFH) previstes pel Reial decret 532/2017, de 26 de maig, pel qual es regulen el reconeixement i el funcionament de les organitzacions de productors del sector de fruites i hortalisses, amb seu social a la Comunitat Valenciana, que sent titulars de centrals de condicionament de fruita afectades per les gelades associades a la borrasca Ciril, hagen patit una pèrdua important de facturació. La resolució va ser publicada en el DOGV núm. 9435, de 26 de setembre de 2022.   
  
Segons s'establia en el resolc sisé de la convocatòria, el termini de presentació de sol·licituds i documentació s'iniciava el 27 de setembre de 2022, l'endemà de la publicació de l'extracte de la convocatòria en el DOGV, i acabava el 30 de setembre de 2022.  
III. Dins del termini esmentat en el paràgraf segon de l'antecedent de fet anterior, les OPFH següents van presentar la seua sol·licitud d'ajudes davant l'Agència Valenciana de Foment i Garantia Agrària (AVFGA):  
  
Núm. OPFH Titular NIF  
1 ES0023 Vitivinícola de la Pobla del Duc Coop. V. W62810294  
2 ES1037 Cofrudeca Coop. V. X25898574  
3 ES0313 Cooperativa Agrícola Valenciana Crist del Miracle V85819781  
4 ES0029 Agrícola la Realense Coop. V. T37136314  
5 ES1029 Montesa Integral Agrícola T88316701  
6 ES0009 Agrícola d'Alginet S. Coop. V. S12508167  
7 ES0001 Cohoca Coop. V. V25467321  
8 ES0087 Cooperativa Vinícola Sant Pere Apòstol Coop. V. Z92983268  
9 ES1043 Cooperativa del Camp de Llutxent - Otos Coop. V. C51610711  
10 ES0275 Fruitsecs S. Coop. V. N60771541  
11 ES0222 Coop. Agroalimentària Sant Isidre les Coves T88691932  
12 ES1042 Coop. Vinícola de Quatretonda Coop. V. C87165833  
13 ES0129 Soc. Coop. Agrícola Muntanya Vinalopó V28867573  
14 ES0003 Surinver el Grup S. Coop. O05458137  
15 ES0149 La Torisana Coop. V. J52395509  
  
  
Estudiada tota la documentació aportada i/o recaptada, en relació a les sol·licituds d'ajuda presentades, i una vegada comprovat el compliment de les exigències recollides per la Resolució de 22 de setembre de 2022, del director de l'AVFGA, des del Servei d'Indústries Agroalimentàries i Concentració de l'Oferta s'elabora un informe en el qual es fa constar el resultat de l'avaluació realitzada, atesos els criteris de prioritat per a la Comunitat Valenciana, i es comunica a la Direcció General de Produccions i Mercats Agraris del Ministeri d'Agricultura, Pesca i Alimentació, tal com exigeix l'article 10.3 del Reial decret 749/2022, de 13 de setembre.  
En l'esmentat informe es determina que la sol·licitud número 3 presentada per l'OPFH núm. ES0313 - Cooperativa Agrícola Valenciana Crist del Miracle, NIF U12908279, incompleix els criteris d'admissibilitat perquè el seus efectius productius es troben a la comarca de la Safor, i aquesta no està contemplada en la relació de comarques afectades per les gelades associades a la borrasca Ciril en l'annex al Reial decret 749/2022, de 13 de setembre. Igualment, la sol·licitud número 14 presentada per l'OPFH núm. ES0003 - Surinver el Grup S. Coop., NIF T84338511, també incompleix els criteris d'admissibilitat donat que afecta un producte, el pebrot (Capsicum annuum), no inclòs entre les fruites de pinyol, fruites de llavor i/o fruita seca. Així mateix, en l'informe consta que una vegada efectuats els controls administratius, així com de compliment de les obligacions tributàries i amb la Seguretat Social, es verifica que la resta de sol·licituds compleixen amb els requisits per a obtindre la subvenció.  
IV. Amb base a aquesta informació, en data 27 d'octubre de 2022, la Direcció General de Produccions i Mercats Agraris elabora una proposta de territorialització de les ajudes, tenint en compte que amb el nombre de sol·licituds presentades se superava el límit pressupostari de la subvenció, per la qual cosa es reparteix mitjançant un sistema de regressivitat basat en el Valor de la Producció Comercialitzada (VPC) mitjana de cada beneficiari, segons el que s'estableix en l'article 3.3 del Reial decret 749/2022, de 13 de setembre, que queda de la forma següent:  
  
- Sol·licitants amb un VPC mitjà superior a 10 milions d'euros: 200.000 €.  
- Sol·licitants amb un VPC mitjà menor o igual a 10 milions d'euros i major a 5 milions d'euros: 179.704,47 €.  
- Sol·licitants amb un VPC mitjà menor o igual a 5 milions d'euros: 161.468,48 €.  
Aquestes quanties màximes que corresponen a cada estrat es redueixen a aquells sol·licitants que hagen percebut ajudes de minimis, de conformitat al que s'estableix en l'article 7 del Reial decret 749/2022, de 13 de setembre, de manera que els sol·licitants que hagen rebut ajudes de minimis percebran la quantia màxima del seu estrat, menys les ajudes cobrades.  
V. Amb data 7 de novembre de 2022, la Conferència Sectorial d'Agricultura i Desenvolupament Rural va aprovar aquesta proposta de distribució territorial de les subvencions de la Direcció General de Produccions i Mercats Agraris, l'import de les quals, d'acord amb les disponibilitats pressupostàries, ascendeix per a la Comunitat Valenciana a 2.291.394,21 euros.  
VI. Finalment, amb data 20 de febrer 2023, la Direcció General de Política Agrària Comuna eleva una proposta d'aprovació segons s'estableix en la resolució de convocatòria.  
  
Als anteriors fets els són aplicable els següents:  
  
  
  
Fonaments de dret  
Primer. El director de l'Agència Valenciana de Foment i Garantia Agrària (AVFGA) és la autoritat competent per a resoldre, conforme al que es disposa en el resolc seté de la Resolució de 22 de setembre de 2022, del director de l'AVFGA, per la qual es convoquen les ajudes destinades a les centrals de condicionament de fruita afectades per les gelades associades a la borrasca Ciril.  
Segon. Són aplicable al present procediment el Reial decret 749/2022, de 13 de setembre, pel qual s'estableixen les bases reguladores per a la concessió d'ajudes estatals destinades a les centrals de condicionament de fruita afectades per les gelades associades a la borrasca Ciril; la Resolució de 22 de setembre de 2022, del director de l'AVFGA per la qual es convoquen les ajudes destinades a les centrals de condicionament de fruita afectades per les gelades associades a la borrasca Ciril; la Llei 38/2003, de 17 de novembre, general de subvencions i el seu Reglament de desenvolupament aprovat mitjançant Reial decret 887/2006, de 21 de juliol; la Llei 14/2005, de 23 de desembre, de la Generalitat, de mesures fiscals, de gestió administrativa i financera, i d'organització de la Generalitat, per la qual es crea l'Agència Valenciana de Foment i Garantia Agrària; Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (modificat posteriorment pel Decret 118/2008, d'1 d'agost, i pel Decret 34/2010, de 12 de febrer); el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; el Reial decret 532/2017, de 26 de maig, pel qual es regulen el reconeixement i el funcionament de les organitzacions de productors del sector de fruites i hortalisses; el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis; i la resta de disposicions aplicables al cas.  
  
I per tot això, vistos els preceptes legals adés esmentats i altres de general i pertinent aplicació, vist l'informe de valoració del Servei d'Indústries Agroalimentàries i Concentració de l'Oferta, i vista la proposta de distribució territorial aprovada per Conferència Sectorial d'Agricultura i Desenvolupament Rural, resolc:  
  
Primer  
Desestimar les sol·licituds número 3 i 14 presentades per l'OPFH núm. ES0313 - Cooperativa Agrícola Valenciana Crist del Miracle, amb NIF B46398300, i l'OPFH núm. ES0003 - Surinver el Grup S. Coop., amb NIF B53361682, donat que incompleixen els criteris d'admissibilitat establits en l'article 3 del Reial decret 532/2017, de 26 de maig, pel qual s'estableixen les bases reguladores per a la concessió d'ajudes estatals destinades a les centrals de condicionament de fruita afectades per les gelades associades a la borrasca Ciril.  
  
Segon  
Estimar les sol·licituds número 1, 2, 4, 5, 6, 7, 8, 9, 10, 11, 12, 13 i 15, i concedir els imports que tot seguit s'especifiquen per a cadascuna:  
  
Aquesta resolució de convocatòria serà publicada en el Diari Oficial de la Generalitat Valenciana, mentre que las resolucions positives individuals i condicions particulars seran notificades a cadascun dels beneficiaris, sense perjudici de la publicació a través de la seu electrònica de la Generalitat.  
Les entitats beneficiàries podran renunciar a la subvenció concedida en un termini màxim de 10 dies naturals a comptar des de la data de la notificació, havent de comunicar-ho al Servei d'Indústries Agroalimentàries i Concentració de l'Oferta a través de la seu electrònica de Generalitat, accessible en l'URL https://www.gva.es/es/inicio/procedimientos'id\_proc=18227 amb el seu certificat electrònic o clau permanent.  
  
Igualment, per al pagament de la subvenció, el beneficiari haurà d'aportar a través de la seu electrònica de Generalitat https://www.gva.es/es/inicio/procedimientos'id\_proc=18206, i com a data màxima el 7 de març de 2023, els documents o declaracions responsables que li foren sol·licitats per part del Servei d'Indústries Agroalimentàries i Concentració de l'Oferta, i en tot cas:   
a) Balanç de sumes i saldos amb màxim desglossament grups 6 i 7 a data 31 de gener de 2023, que incloga el període sobre el qual es va realitzar l'estimació inclosa en la seua sol·licitud, identificant els comptes on estan imputades les compres i vendes dels productes afectats.  
b) Extracte dels comptes (compres i vendes) identificats en els balanços aportats.  
c) Factures de compra i de venda dels productes afectats, incloses en els extractes/balanços considerats.  
d) Per al període considerat, llistat de kilograms entrats per producte i recinte (amb identificació del seu terme i comarca). En cas de considerar producció de tercers, declaració responsable del tercer relativa a l'origen (comarca) del producte de què es tracte.  
e) En cas que, a data de 31 de gener de 2023, la informació comptable no reculla la totalitat de les compres o vendes del període afectat, hauran de justificar aquestes pèrdues no contemplades aportant addicionalment documentació justificativa que acredite aqueixos imports estimats.  
La presentació de tota la documentació relacionada en les lletres a) b) c) d) i e) del paràgraf anterior serà entesa com a sol·licitud del pagament de l'ajuda. La justificació operarà de manera automàtica amb les comprovacions que se'n deriven.  
A més a més del control que puga exercir l'AVFGA, l'entitat beneficiària estarà sotmesa al control financer de la Intervenció General de la Generalitat, i estarà obligada de prestar la deguda col·laboració i suport, aportant en tot moment la informació que li siga requerida.  
L'ajuda està subjecta al règim jurídic del reintegrament de subvencions previst en les disposicions corresponents i, en particular, en els articles 41 a 43 de la Llei 38/2003, de 17 de novembre, general de subvencions.   
L'entitat beneficiària haurà de comunicar, encara que existisca compatibilitat per a la seua percepció, la sol·licitud, concessió i percepció de qualsevol ajuda o quantitat per a la mateixa finalitat de la que és objecte de subvenció, així com qualsevol circumstància que provoque una modificació en els termes de l'actuació subvencionada, en el termini d'un mes des que es va produir la modificació.  
L'obtenció d'altres aportacions conculcant el règim de compatibilitat establit i l'alteració de les condicions tingudes en compte per a l'obtenció de la subvenció, donarà lloc a la modificació de la resolució de concessió, sent causa de reintegrament de les quantitats percebudes amb els interessos corresponents, si aquestes ja s'hagueren abonat.  
  
La present resolució posa fi a la via administrativa i, en contra, podrà interposar-se recurs potestatiu de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la notificació; o bé, impugnar-se directament en l'ordre jurisdiccional mitjançant la interposició de recurs contenciós administratiu davant els jutjats contenciosos administratius de la Comunitat Valenciana, en el termini de dos mesos des de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i el 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 de febrer de 2023.- El director de l'Agència Valenciana de Foment i Garantia Agrària: Rogelio Llanes Ribas.